Boka handler om onkel Krokodille og fetter Bamse som bor i det lille, blå hyttehuset sitt i skogen, og plukker blåbær og sopp som de selger til Johan i Bua for marmelade og knekkebrød. Men så får de høre om den store flotte byen og alt som finnes der - paraplyer, flosshatter, pølseboder og trikker. De trasker den lange veien for å se om alt stemmer. Og på veien opplever de mye spennende - også når de kommer til byen.